Gradsko vijeće Grada Delnica, na temelju članka 35. Zakona o lokalnoj i područnoj (regionalnoj) samoupravi (NN 33/01, 60/0, 129/05, 109/07, 125/08, 36/09, 150/11, 144/12, 18/13, 137/15, 123/17, 98/19 i 144/20), članka 7. Zakona o ustanovama (NN 76/93, 29/97, 47/99, 35/08 i 127/19), članka 9. stavka 3. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 40. Statuta Grada Delnica (SN GD 2/21), na današnjoj sjednici donijelo je

**ODLUKU O IZMJENAMA I DOPUNAMA ODLUKE O OSNIVANJU JAVNE USTANOVE DJEČJI VRTIĆ U DELNICAMA**

**Članak 1.**

U Odluci o osnivanju javne ustanove Dječji vrtić u Delnicama (SN PGŽ 24/98 i SN GD 3/15),

članak 3. mijenja se i glasi:

„U sklopu DV Hlojkica djelatnost Vrtića odvija se i na adresama:

1. Šetalište Ivana Gorana Kovačića 2, 51 300 Delnice, te
2. Kralja Tomislava 12a, 51 301 Brod na Kupi.“

**Članak 2.**

Članak 5. u kojem se propisuje nadležnost ravnatelja postaje „Članak 5a.“.

**Članak 3.**

**U članku 5a. stavak 5. se briše.**

**Članak 4.**

**U članku 6. stavak 6. briše se.**

**Članak 5.**

Članak 11. mijenja se i glasi:

„U okviru svoje djelatnosti Dječji vrtić će ostvarivati:

- redovite programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,

- programe za djecu rane i predškolske dobi s teškoćama u razvoju,

- programe za darovitu djecu rane i predškolske dobi,

- program predškole,

- programe ranog učenja stranih jezika i druge programe umjetničkog, kulturnog, vjerskog i sportskog sadržaja i

- druge programe u skladu s potrebama djece i zahtjevima roditelja sukladne odredbama Državnog pedagoškog standarda predškolskog odgoja i naobrazbe.“

**Članak 6.**

Članak 13. mijenja se i glasi:

„U Dječjem vrtiću rade odgojitelji i stručni suradnici. Osim odgojno-obrazovnih radnika u Dječjem vrtiću rade i druge osobe koje obavljaju administrativno-tehničke i pomoćne poslove.

Odgojno-obrazovni radnici u Dječjem vrtiću moraju imati odgovarajuću vrstu i razinu obrazovanja, položen stručni ispit te utvrđenu zdravstvenu sposobnost za obavljanje poslova iz stavka 1. ovog članka.

Odgovarajuću vrstu obrazovanja odgojno-obrazovnih radnika te razinu i vrstu obrazovanja ostalih radnika u Dječjem vrtiću pravilnikom propisuje ministar nadležan za obrazovanje.

Potreban broj odgojitelja, stručnih suradnika i ostalih radnika potrebnih za provođenje programa Dječjeg vrtića, osigurat će se u skladu s mjerilima utvrđenim Državnim pedagoškim standardom predškolskog odgoja i naobrazbe.“

**Članak 7.**

**U članku 16. riječi „naobrazbi“ mijenja se i glasi: „obrazovanju“.**

**Članak 8.**

Ova Odluka dostavlja se nadležnom Ministarstvu radi ocjene njezine sukladnosti sa Zakonom.

**Članak 9.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 601-02/98-01/05

URBROJ: 2170-60-50-1-22-4

Delnice, 3. srpnja 2023. godine

Gradsko vijeće Grada Delnica

Predsjednica

Ivana Pečnik Kastner, v.r.